Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 2 Pv 658/12/4404	Nové Zámky, 19.6.2013
EEČ : 2-33-61-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Nové Zámky
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
Ako otec maloletej  XXXXX, narodenej XXXXX  je rozsudkom  Okresného súdu XXXXX  spisovej značky    XXXXX  - 65  zo dňa XXXXX  povinný prispievať  na jej  výživu mesačne sumou  99,58 €,   vždy do 15. dňa toho  - ktorého mesiaca vopred  k rukám matky  XXXXX, bytom XXXXX, okres Nové Zámky,   vyživovaciu povinnosť  si neplní   po dlhší čas,  hoci na základe 
živnostenského  oprávnenia, vydaného Obvodným úradom XXXXX dňa 07.01.2008,  mal možnosť podnikať,  čím za obdobie od 01.02.2009 do 30.08.2012 vznikol na výživnom dlh v sume 4.281,94  €,

lebo zanikla trestnosť činu

Odôvodnenie:
Vyšetrovateľ Okresného riaditeľstva PZ, Odboru kriminálnej polície XXXXX    zo dňa XXXXX   podľa § 199 odsek  1 Trestného poriadku začal trestné stíhanie a súčasne podľa § 206 odsek 1 Trestného poriadku stíha  XXXXX  ako obvineného  z prečinu zanedbania povinnej výživy podľa § 207 odsek 1, odsek 3 písmeno b/  Trestného zákona   na tom skutkovom základe, ako je to uvedené vo výrokovej časti uznesenia.

      V priebehu vyšetrovania  dlhujúca suma na výživnom bola  uhradená v plnej výške XXXXX, bytom  XXXXX, keď poštovým poukazom  podaným na Pošte XXXXX  zaslal   na adresu   XXXXX, XXXXX, sumu  4.281,94 €. Tomuto tvrdeniu nasvedčuje  i fotokópia dokladu na č. l. 60 vyšetrovacieho spisu.

       Obvinený  zabezpečil, aby za neho dlhované výživné uhradil  XXXXX   XXXXX,  ktorú skutočnosť potvrdila svedkyňa XXXXX dňa 15.05.2013  pred vyšetrovateľom PZ, keď uviedla, že   dlžnú sumu na výživnom  prevzala.
     
         Teda obvinený využil ustanovenie o účinnej ľútosti v zmysle § 86 odsek 1 písmeno a/ Trestného zákona  a vyživovaciu povinnosť voči svojej dcére prostredníctvom inej osoby  dodatočne splnil  skôr, než sa súd odobral na záverečnú poradu,  prečin nemal trvalo nepriaznivé následky a trestnosť zanedbania povinnej výživy zanikla.

        Preto bolo potrebné rozhodnúť tak, ako je to uvedené vo výrokovej časti  uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anna Serenčéšová
prokurátorka